Läänemere loomastik
Läänemere loomastiku all mõistetakse Läänemeres elavaid või eluviisilt Läänemerega seotud loomi. Läänemere madala soolsuse tõttu elab meres nii merelise kui ka mageveelise päritoluga organisme. HELCOM 2020. aasta aruandes on Läänemere loomastikku arvatud 2043 liiki selgrootuid (sisse pole arvestatud pelaagilist loomhõljumit), 242 kalaliiki, 159 veelinnuliiki ja viis imetajaliiki (viimaste hulka pole arvatud eksikülalisi).